EELNÕU

NARVA  LINNAVALITSUS

KORRALDUS

Sotsiaalteenuste arendamiseks määratud vahendite kasutamine 

puuetega laste vanemate sotsiaalse rehabilitatsiooni ja 

adapteerimise teenuse arendamisele

1.  ASJAOLUD JA MENETLUSE KÄIK

Laste Varjupaik oma tegevuses püüab laiendada sotsiaalteenuseid ja valmistub  sotsiaalabiteenuste osutamise osakonna avamiseks. See osakond hakkab töötama alaealiste puuetega laste vanematega ja vanematega, kel on lapsed vaimsete hälvetega, eesmärgil osutada neile sotsiaalset kaitset ja abistada rehabiliteerimisel. Tõstatatud ülesande lahendamisel viiakse läbi:

· laste ja nende vanemate ühist tegevust  erinevate individuaalprogrammide alusel;

· rehabilitatsioonitööd;

· logopeedilist tööd;

· muusikateraapiat;

· adapteerimisvõimlemist.

Puuetega laste vanemate sotsiaalse rehabilitatsiooni ja adapteerimise teenuse osutamist on võimalik korraldada Narva Laste Varjupaiga baasil, kuid praegu puuduvad selleks kohandatud ruumid, kus saaksid töötada teenuse osutamisega tegelevad spetsialistid.

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Puuetega laste vanemate sotsiaalse rehabilitatsiooni ja adapteerimise teenus on sotsiaalselt vähekaitstud inimeste  toimetulekut   toetav teenus,  seega võib selle teenuse  arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  puuetega laste vanemate sotsiaalse rehabilitatsiooni ja adapteerimise teenuse  arendamisele kuni 100 000 krooni.

4. RAKENDUSSÄTTED

4.1 Korraldus  jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

